
ESBORRANY DE L’ACTA DE LA SESSIÓ ORDINÀRIA DE L’AJUNTAMENT DE PRADELL DE LA TEIXETA DE DATA 4 D’AGOST DE 2016
Òrgan: 


Ple de l’Ajuntament. Sessió 4/2016
Data: 


Dijous 4 d’agost de 2016
Caràcter de la sessió: 
Ordinària 

Lloc: 


Saló de Plens de l’Ajuntament 

Hora inici: 

18.03 hores 

Hora final: 
              19.22 hores
ASSISTEIXEN: 

Sra. Mar Amorós Mas, regidora

Sra. Lourdes Aluja Matas, regidora

Sr. Maria Antònia Cabré Barberà, regidora
Sr. Gerard Cabré Vaqué, regidor
Sr. Francesc Sans Vives, regidor

Sr. Josep Guillén Viñas, Secretari - interventor

L’alcaldia fa esment que cal introduir nous punts a l’ordre del dia, no compresos a la convocatòria inicial, i de conformitat amb els articles 82 i 83 del Real Decret 2568/1986, de 28 de novembre, pel que s’aprova el Reglament d’Organització, Funcionament i Règim Jurídic de les Entitats Locals, proposa al ple la inclusió dels següents punts a l’ordre del dia:
- 
Proposta d’adhesió de l’ajuntament de Pradell de la Teixeta a l’Associació de Micropobles de Catalunya.
-
Proposta d’aprovació de la cessió en dipòsit a l’Arxiu Comarcal del Priorat, de la Direcció General de Patrimoni Cultural de la Generalitat de Catalunya, de part de l’arxiu administratiu municipal.

-
Proposta d’aprovació de la rescissió del “Conveni entre l’ajuntament de Pradell de la Teixeta i el Consell Comarcal del Priorat per a la prestació dels serveis tècnics d’assistència, assessorament i informe en matèria urbanística”.
Així mateix, l’alcaldia també proposa retirar de l’ordre del dia el punt sisè:

6. 
Aprovació del Pla Local de Joventut de Pradell de la Teixeta.

Per acabar, el regidor Francesc Sans (UMdC), proposa la inclusió a l’ordre del dia de la moció que es detalla a continuació:

- 
Moció per declarar bé cultural d’interès local el toc de campanes horàries del rellotge del campanar de l'església de Santa Maria Magdalena de Pradell de la Teixeta.
Sotmesa a votació la proposta d’acord de modificació de l’ordre del dia del ple, resulta aprovada per UNANIMITAT dels membres assistents.
ORDRE DEL DIA DE LA SESSIÓ PLENÀRIA DEL DIA 4 D’AGOST DE 2016
1. Proposta d’aprovació de l’acta de la sessió del ple ordinari del 31 de maig de 2016.

2. Donar compte dels decrets d’alcaldia i dels informes aprovats.

3. Aprovació de les actes de preu just per mutu acord i de les peces separades de les quals no ha estat possible arribar a mutu acord en procediment d’expropiació.

4. Proposta d’aprovació del plec de clàusules administratives del procediment de contractació de les obres de “Remodelació del carrer Les Eres”.
5. Proposta d’aprovació de la modificació pressupostària 2/2016 mitjançant suplement de crèdit i transferències de crèdit. 

6. Aprovació definitiva del Compte General 2015.
7. Aprovació de les festes locals per l’any 2017.

8. Proposta d’adhesió de l’ajuntament de Pradell de la Teixeta a l’Associació de Micropobles de Catalunya.

9. Proposta d’aprovació de la cessió en dipòsit a l’Arxiu Comarcal del Priorat, de la Direcció General de Patrimoni Cultural de la Generalitat de Catalunya, de part de l’arxiu administratiu municipal.
10. Proposta d’aprovació de la rescissió del “Conveni entre l’ajuntament de Pradell de la Teixeta i el Consell Comarcal del Priorat per a la prestació dels serveis tècnics d’assistència, assessorament i informe en matèria urbanística”.
11. Moció per declarar bé cultural d’interès local el toc de campanes horàries del rellotge del campanar de l'església de Santa Maria Magdalena de Pradell de la Teixeta.
12. Donar compte de les llicències d’obres aprovades.

13. Precs i preguntes
Seguidament es passen a tractar els punts de l’ordre del dia.  Desenvolupament de la sessió i acords:
1.
Proposta d’aprovació de l’acta de la sessió del ple ordinari del 31 de maig de 2016.
En relació a l’Acta de la sessió del ple ordinari del 31 de maig de 2016, número 3/2016, de la qual no es dóna lectura atès que els regidors i les regidores disposen d’una còpia, que ha estat tramesa juntament amb la convocatòria per la via de correu electrònic.
L’acta s’aprova per UNANIMITAT dels membres assistents, a la qual tots i totes donen llur conformitat.

2.
Donar compte dels decrets d’alcaldia aprovats i dels informes aprovats.
Per part de l’òrgan de Secretaria municipal es procedeix a la lectura dels diferents decrets d’alcaldia i dels informes aprovats, que queden enumerats a continuació, dels quals se’n dóna compte al Ple. 
	Decret nº 81 de 30 de maig de 2016
	DE RESOLUCIÓ DE LLICÈNCIA URBANÍSTICA NÚMERO 9/2016/LU D’OBRES AL CARRER ERES

	Decret nº 82 de 30 de maig de 2016
	D’APROVACIÓ DE LIQUIDACIÓ DE ICIO I ALTRES TRIBUTS LOCALS DE LA LLICÈNCIA URBANÍSTICA 9/2016/LU

	Decret nº 83 de 1 de juny de 2016
	RESOLUCIÓ D’APROVACIÓ DE FACTURES GENERADES AL MES DE MAIG DE 2016 PER APLICAR AL PRESSUPOST DE DESPESES VIGENT

	Decret nº 84 de 1 de juny de 2016
	DE BAIXA AL PADRÓ MUNICIPAL D’HABITANTS PER INSCRIPCIÓ INDEGUDA

	Decret nº 85 de 2 de juny de 2016
	DE RESOLUCIÓ DE LLICÈNCIA URBANÍSTICA NÚMERO 13/2016/LU D’OBRES AL CARRER LA FONT 12

	Decret nº 86 de 2 de juny de 2016
	D’APROVACIÓ DE LIQUIDACIÓ DE ICIO I ALTRES TRIBUTS LOCALS DE LA LLICÈNCIA URBANÍSTICA 13/2016/LU

	Decret nº 87 de 2 de juny de 2016
	DE RESOLUCIÓ DE LLICÈNCIA URBANÍSTICA NÚMERO 14/2016/LU D’OBRES AL CARRER LA FONT 2

	Decret nº 88 de 2 de juny de 2016
	D’APROVACIÓ DE LIQUIDACIÓ DE ICIO I ALTRES TRIBUTS LOCALS DE LA LLICÈNCIA URBANÍSTICA 14/2016/LU

	Decret nº 89 de 2 de juny de 2016
	APROVACIÓ DE DEVOLUCIÓ DE LA GARANTIA DEFINITIVA DE LES OBRES DE “RENOVACIÓ DE LA PAVIMENTACIÓ I ELS SERVEIS A LA PLAÇA SANT ISIDRE”

	Decret nº 90 de 6 de juny de 2016
	DE NOMENAMENT PER A LA CONTRACTACIÓ TEMPORAL DE DOS PLACES DE SOCORRISTES DE LA PISCINA MUNICIPAL DE PRADELL DE LA TEIXETA - ESTIU 2016

	Decret nº 91 de 6 de juny de 2016
	DE RESOLUCIÓ DE LLICÈNCIA URBANÍSTICA NÚMERO 15/2016/LU D’OBRES AL CARRER BURGUERA 12

	Decret nº 92 de 6 de juny de 2016
	D’APROVACIÓ DE LIQUIDACIÓ DE ICIO I ALTRES TRIBUTS LOCALS DE LA LLICÈNCIA URBANÍSTICA 15/2016/LU

	Decret nº 93 de 13 de juny de 2016
	DE SOL·LICITUD DE SUBVENCIÓ AL CONSELL COMARCAL DEL PRIORAT PER A LA GESTIÓ I REALITZACIÓ DEL FESTIVAL EN VEU ALTA 2016

	Decret nº 94 de 14 de juny de 2016
	D’APROVACIÓ INICIAL DE LA MEMÒRIA TÈCNICA SIMPLIFICADA D’INSTAL·LACIÓ ELÈCTRICA A L’AJUNTAMENT, CONSULTORI, BIBLIOTECA, SALA TIC I MAGATZEM MUNICIPAL DE L’EDIFICI DEL C/ DALT 19 DE PRADELL DE LA TEIXETA

	Decret nº 95 de 14 de juny de 2016
	DE SOL·LICITUD DE SUBVENCIÓ PER A PROGRAMACIÓ CULTURAL DE LA DIPUTACIÓ DE TARRAGONA – ANUALITAT 2016

	Decret nº 96 de 16 de juny de 2016
	DE JUSTIFICACIÓ DE SUBVENCIÓ DE LA DIPUTACIÓ DE TARRAGONA PER INVERSIONS EN EQUIPAMENTS MUNICIPALS D’INTERÈS CIUTADÀ

	Decret nº 97 de 16 de juny de 2016
	DE SOL·LICITUD DE SUBVENCIÓ DE LA DIPUTACIÓ DE TARRAGONA PER INVERSIONS EN EQUIPAMENTS MUNICIPALS D’INTERÈS CIUTADÀ

	Decret nº 98 de 16 de juny de 2016
	DE SOL·LICITUD DE SUBVENCIÓ DE LA DIPUTACIÓ DE TARRAGONA PER MANTENIMENT, FUNCIONAMENT I GESTIÓ D’EQUIPAMENTS MUNICIPALS D’INTERÈS CIUTADÀ

	Decret nº 99 de 20 de juny de 2016
	D’ALTA D’HABITANT AL PADRÓ MUNICIPAL D’HABITANTS

	Decret nº 100 de 23 de juny de 2016
	DE PROPOSTA DE TRANSFERÈNCIES DE CRÈDIT PRESSUPOSTARI – EXPEDIENT 2/2016

	Decret nº 101 de 24 de juny de 2016
	DE RESOLUCIÓ DE LLICÈNCIA URBANÍSTICA NÚMERO 13/2015/LU D’OBRES AL POLÍGON 15 PACEL·LA 35 EN SNU

	Decret nº 102 de 24 de juny de 2016
	D’APROVACIÓ DE LIQUIDACIÓ DE ICIO I ALTRES TRIBUTS LOCALS DE LA LLICÈNCIA URBANÍSTICA 13/2015/LU

	Decret nº 103 de 27 de juny de 2016
	SOL·LICITUD DE MEMORIA VALORADA PER A LA INSTAL·LACIÓ D’UNA PLANTA POTABILITZADORA D’ELIMINACIÓ DE LA TERBOLESA A PRADELL DE LA TEIXETA

	Decret nº 104 de 30 de juny de 2016
	DE DELEGACIÓ ACCIDENTAL DE LES FUNCIONS D’ALCALDIA EN LA PRIMERA TINENTA D’ALCALDESSA

	Decret nº 105 de 30 de juny de 2016
	D’APROVACIÓ DE LIQUIDACIÓ EN VIA EXECUTIVA DE LA TAXA PER LA UTILITZACIÓ PRIVATIVA O APROFITAMENT ESPECIAL DEL DOMINI PÚBLIC LOCAL CORRESPONENT A L’EMPRESA EXPLOTADORA AXPO IBERIA S.L., PER A L’EXERCICI 2015

	Decret nº 106 de 6 de juliol de 2016
	DE CONCESSIO DE DEVOLUCIÓ DE FIANÇA PER GESTIÓ DE RESIDUS DE LA CONSTRUCCIÓ EN EXPEDIENT NÚMERO 22/2015/LU

	Decret nº 107 de 6 de juliol de 2016
	DE RESOLUCIÓ DE LLICÈNCIA URBANÍSTICA NÚMERO 11/2016/LU D’INSTAL·LACIONS EN SNU AL POLÍGON 9 PACEL·LA 23

	Decret nº 108 de 6 de juliol de 2016
	D’APROVACIÓ DE LIQUIDACIÓ DE ICIO I ALTRES TRIBUTS LOCALS DE LA LLICÈNCIA URBANÍSTICA 11/2016/LU

	Decret nº 109 de 11 de juny de 2016
	DE SOL·LICITUD DE SUBVENCIÓ A L’AGÈNCIA CATALANA DE L’AIGUA PER A LA REALITZACIÓ D’INVERSIONS PER A L’EXECUCIÓ D’ACTUACIONS D’ABASTAMENT EN ALTA

	Decret nº 110 de 13 de juliol de 2016
	D’APROVACIÓ DE L’ADHESIÓ AL CONVENI SUBSCRIT ENTRE LA GENERALITAT DE CATALUNYA I LA DIPUTACIÓ DEL PLA EXTRAORDINARI D’ASSISTÈNCIA FINANCERA LOCAL 2016


	Decret nº 111 de 13 de juliol de 2016
	APROVACIÓ DE LA MEMÒRIA VALORADA PER A LA INSTAL.LACIÓ D’UNA PLANTA POTABILITZADORA D’ELIMINACIÓ DE LA TERBOLESA A PRADELL DE LA TEIXETA

	Decret nº 112 de 13 de juliol de 2016
	DE LIQUIDACIÓ DE LA TAXA PER EXPEDICIÓ DE TÍTOLS DEL DRET DE NÍNXOL NÚM. 137 PRIMERA, SEGONA I TERCERA FILES

	Decret nº 113 de 13 de juliol de 2016
	DE LIQUIDACIÓ DE LA TAXA PER EXPEDICIÓ DE TÍTOLS DEL DRET DE NÍNXOL NÚM. 136 PRIMERA, SEGONA I TERCERA FILES

	Decret nº 114 de 13 de juliol de 2016
	RESOLUCIÓ D’APROVACIÓ DE FACTURES GENERADES AL MES DE JUNY DE 2016 PER APLICAR AL PRESSUPOST DE DESPESES VIGENT

	Decret nº 115 de 13 de juliol de 2016
	DE PROPOSTA D’APROVACIÓ DE PLA LOCAL DE JOVENTUT DE PRADELL DE LA TEIXETA

	Decret nº 116 de 18 de juliol de 2016
	DE RESOLUCIÓ DE LLICÈNCIA URBANÍSTICA NÚMERO 18/2016/LU D’OBRES AL POLÍGON 14 PACEL·LA 68 EN SNU

	Decret nº 117 de 18 de juliol de 2016
	D’APROVACIÓ DE LIQUIDACIÓ DE ICIO I ALTRES TRIBUTS LOCALS DE LA LLICÈNCIA URBANÍSTICA 18/2016/LU

	Decret nº 118 de 20 de juliol de 2016
	DE CONCESSIO DE DEVOLUCIÓ DE FIANÇA PER GESTIÓ DE RESIDUS DE LA CONSTRUCCIÓ EN EXPEDIENT NÚMERO 15/2013/LU

	Decret nº 119 de 20 de juliol de 2016
	DE RESOLUCIÓ DE LLICÈNCIA URBANÍSTICA NÚMERO 16/2016/LU DE REFORMA D’HABITATGE UNIFAMIILIAR ENTRE MITGERES SITUAT AL CARRER SOLDEVILA

	Decret nº 120 de 20 de juliol de 2016
	D’APROVACIÓ DE LIQUIDACIÓ DE ICIO I ALTRES TRIBUTS DE LA LLICÈNCIA URBANÍSTICA 16/2016/LU

	Decret nº 121 de 20 de juliol de 2016
	DE RESOLUCIÓ DE LLICÈNCIA URBANÍSTICA NÚMERO 19/2016/LU D’OBRES AL CARRER LA FONT 8

	Decret nº 122 de 20 de juliol de 2016
	D’APROVACIÓ DE LIQUIDACIÓ DE ICIO I ALTRES TRIBUTS LOCALS DE LA LLICÈNCIA URBANÍSTICA 19/2016/LU

	Decret nº 123 de 21 de juliol de 2016
	D’INCOACIÓ DEL PROCEDIMENT PER A LA CONTRACTACIÓ DE LES OBRES DE “REMODELACIÓ DEL CARRER LES ERES”

	Decret nº 124 de 21 de juliol de 2016
	APROVACIÓ DE LA CONVOCATÒRIA I ORDRE DEL DIA DEL PLE ORDINARI MUNICIPAL 4/2016


3.    Aprovació de les actes de preu just per mutu acord i de les peces separades de les quals no ha estat possible arribar a mutu acord en procediment d’expropiació.
Atès que en la peça separada 1/2016/EXP no ha estat possible arribar a mutu acord entre les parts respecte al preu just, cal que de conformitat amb l’article 29 de la llei d’expropiació, aquest ajuntament estengui el seu full d’apreuament i el notifiqui a la interessada perquè l’accepti o el rebutgi en el termini de vint dies. En cas que el rebutgi caldrà resoldre segons allò que estableix l’article 30 de la Llei de 16 de desembre de 1954, sobre expropiació forçosa.

Atès que en la peça separada 2/2016/EXP no ha estat possible donar-hi tràmit, s’ha comunicat al Ministeri Fiscal d’acord amb el que estableix l’article 5 de la llei d’expropiació forçosa.

Atès que en la peça separada 3/2016/EXP en data 4 d’agost de 2016 s’ha arribat al mutu acord d’acord amb el que estableix l’article 24 de la mateixa llei.

Vist que els serveis tècnics encomanats per aquesta administració han redactat la valoració de les finques afectades a l’expedient d’expropiació, arquitecte cap de la Unitat d’Arquitectura Municipal de la Diputació de Tarragona, mitjançant la valoració urbanística (expedient 2016-0001960a), atenent als criteris que estableix el Real Decret Legislatiu 2/2008 de 20 de juny, pel que s’aprova el Text Refós de la Llei del Sòl, i Reglament de valoracions de la Llei del Sòl, aprovat pel Real Decret 1492/2011, de 24 d’octubre, i altra normativa d’aplicació.

Vist l’informe favorable de la Intervenció municipal, es proposa al ple l’adopció dels següents acords:

Primer.-

APROVAR el full d’apreuament annex de fixació annex de fixació del preu just en peça separada núm. 1/2016/EXP, proposat en la valoració urbanística, per un import de 1.360,52 Euros i notificar-ho a la part expropiada per tal que en el termini de 20 dies presenti full d’apreuament en el qual es concreti el valor en què estimin l’objecte que s’expropia; també hi poden adduir totes les al·legacions que estimin pertinents.

Segon.-

APROVAR el full d’apreuament annex de fixació del preu just en peça separada núm. 2/2016/EXP, proposat en la valoració urbanística, per un import de 738,76 euros i notificar-ho al Ministeri Fiscal de conformitat amb l’article 51.1 apartat c) del Decret de 26 d’abril de 1957, pel qual s’aprova el Reglament de la Llei d’expropiació forçosa.

Tercer.-

APROVAR l’acta de preu just per mutu acord de la peça separada 3/2016/LU per un import de 3.316,63 Euros, procedir a la redacció de les actes i, prèvia la citació individual, al pagament del preu just al propietari i la posterior ocupació de la finca a expropiar. Trametre la documentació al Registre de la Propietat als efectes de la inscripció directa del bé expropiat.

Quart.-

DISPOSAR la constitució a la Caixa General de Dipòsits dels imports fixats a les peces separades d’aquesta resolució, per al cas que els expropiats no facin ús dels drets esmentats.

Sotmesa a votació la proposta d’acord resulta aprovada per UNANIMITAT dels membres assistents.
4.
Proposta d’aprovació del plec de clàusules administratives del procediment de contractació de les obres de “Remodelació del carrer Les Eres”.
Atès que en data 1 de juny de 2016 s’ha aprovat definitivament el projecte executiu de “Remodelació del carrer Les Eres”, així com la relació de béns i drets que s’expropien per l’execució del projecte esmentat, que va ser publicat al BOPT número 78 de 25 d'abril de 2016, i sense que s’hagin presentat reclamacions o suggeriments, l’esmentat acord va quedar elevat a definitiu.

Atès que el procediment d’expropiació es troba en fase de mutu acord i s’ha aprovat el preu just de les finques a expropiar detallades a la relació de béns i drets a expropiar, així com el dipòsit de les quantitats en la Caixa General de Dipòsits municipal.

Vist que existeix la necessitat de realitzar la contractació de les obres consistents en la “Remodelació del carrer Les Eres”, i atesa la característica de l’obra determinada per l’enginyer encarregat de redacció del projecte, es considera com a procediment més adequat el procediment negociat amb publicitat, de conformitat amb l’article 177 del Real Decret Legislatiu 3/2011, de 14 de novembre, pel que s’aprova el text refós de la Llei de Contractes del Sector Públic (d’ara en endavant TRLCSP).

Atès que en data 19 de juliol de 2016 es va emetre informe d’Intervenció sobre el percentatge que suposa la contractació en relació amb els recursos ordinaris del pressupost vigent, i es determina que l’òrgan de contractació és el ple. 

Atès que en data 19 de juliol de 2016 es va emetre Informe per Secretaria sobre la Legislació aplicable i el procediment a seguir, i atès que de conformitat amb aquest, l’òrgan competent per aprovar i adjudicar el contracte és el ple municipal i vist que se, supera el 10 % dels recursos ordinaris del pressupost d’aquest Ajuntament, es proposa al ple l’adopció dels següents acords:

Primer.-

APROVAR l’inici del procediment de licitació de les obres de “Remodelació del carrer Les Eres”, mitjançant procediment negociat amb publicitat i amb consulta, amb un valor estimat del contracte de 74.347,52 euros, que afegint el 21% de l’IVA que ascendeix a 15.612,98 euros, suposa un preu total de 89.960,50 euros.

Segon.-

APROVAR el plec de clàusules administratives particulars que han de regir la licitació del contracte d’obres per a la “Remodelació del carrer Les Eres”, que s’annexa, i sotmetre’l a informació pública durant un termini de VINT DIES HÀBILS mitjançant anunci al Butlletí Oficial de la Província, tauler d’anuncis municipal i al taulell electrònic municipal E-Tauler, per tal que s’hi puguin presentar al·legacions. Establir que en cas que no es presentin al·legacions, el plec de clàusules quedarà aprovat definitivament sense necessitat d’un acord exprés.
Tercer.-

AUTORITZAR la despesa per import de 89.960,50 euros, IVA inclòs, amb càrrec a l'aplicació pressupostària 629.00/01/450/2016 amb concepte “Altres inversions noves associades al funcionament operatiu dels serveis (Remodelació del carrer Les Eres)” del pressupost municipal vigent.   

Sotmesa a votació la proposta d’acord resulta aprovada per UNANIMITAT dels membres assistents.
5.
Proposta d’aprovació de la modificació pressupostària 2/2016 mitjançant suplement de crèdit i transferències de crèdit.
En data 23 de juny de 2016 es dictà decret d’Alcaldia número 100/2016, que inicia l’expedient per a l’aprovació de la modificació pressupostària 2/2016 mitjançant transferències de crèdit, atès que existeixen crèdits pressupostaris sense previsió d’execució per poder atendre les despeses del preu just que cal liquidar en l’expedient d’expropiació per al projecte de “Remodelació del carrer Les Eres”, i que ascendeixen a 5.315,94 euros.

Així mateix, vist l’informe d’intervenció pel qual resta pendent d’aplicar al pressupost una despesa provinent de l’exercici 2014, i vista la necessitat de regularitzar aquest pagament no aplicat. Que la modificació mitjançant suplement de crèdit extraordinari no suposa la generació de nova despesa.

La normativa aplicable està recollida fonamentalment a l’article 177 del Reial decret legislatiu 2/2004, de 5 de març, pel qual s’aprova el Text Refós de la Llei reguladora de les hisendes locals, i als articles 34 a 38 del Reial decret 500/1990.

Segons els articles 22.2.e i 47  de la Llei 7/1985, de 2 de abril, reguladora de las bases del règim local, l’aprovació de la modificació del pressupost es competència del Ple de l’Ajuntament amb majoria simple.
Cal tenir en compte l’article 165.1 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, amb relació a l’article 19.3 del RDL 2/2007, de 28 de desembre, pel qual s’aprova el Text Refós de la Llei general d’estabilitat pressupostària (TRLGEP).

Per tot això, l’Alcaldia sotmet a votació del Ple els següents punts:
Primer.-

APROVAR l’expedient de modificació pressupostària mitjançant suplement de crèdit i transferències de crèdit número 2/2016, que cal finançar mitjançant romanent de tresoreria amb finançament afectat, per a poder atendre l’aplicació del compte de pagaments realitzats pendents d’aplicació definitiva procedents d’exercicis anteriors; i despeses per a les quals la consignació és insuficient, d’acord amb el següent detall:
Despeses que cal finançar:

1.D. Suplement de crèdit:

	Partida
	Programa
	Nom
	Consignació inicial
	Increment
	Consignació definitiva

	130.00
	130
	Laboral fix. Retribucions bàsiques
	17.900,00
	990,91
	18.890,91


Finançament que es proposa:
1. I.  Romanent líquid de tresoreria afectat: 

	Romanent líquid de tresoreria amb finançament afectat:    990,91 euros.-


Transferències de crèdits:

Consignació de despeses amb crèdits en baixa

	Partida inicial
	Nom
	Consignació inicial
	Proposta de baixa
	Consignació definitiva

	310.00/110
	INTERESSOS. De préstecs i altres operacions financeres
	4.500
	2.315,94
	2.184,06


Total baixes de crèdits: 2.315,94 euros

Consignació de despeses amb crèdits en alta

	Partida inicial
	Nom
	Consignació inicial
	Proposta d’alta
	Consignació definitiva

	621.00/450
	TERRENYS I BÉNS NATURALS (Afectacions C/ Les Eres)
	3.000
	2.315,94
	5.315,94


 Total altes de crèdits:  2.315,94 euros

Segon.-

EXPOSAR al públic aquest expedient, durant el termini reglamentari de QUINZE DIES hàbils, mitjançant anunci al tauler d’anuncis, al tauler electrònic E-Tauler i al Butlletí Oficial de la Província. En cas que no es presentin reclamacions, l’acord serà considerat ferm. En cas contrari, el Ple disposarà del termini d’un mes, comptat des de la finalització del període d’exposició pública, per resoldre-les.  

Sotmès a votació els acords resulten aprovats per UNANIMITAT dels membres assistents.

6.
Aprovació definitiva del Compte General 2015.
Una vegada retut el compte general de l’Ajuntament de Pradell de la Teixeta corresponent a l’exercici 2015, integrat pel de l’ajuntament, juntament amb tots els seus justificants i el dictamen emès per la Comissió Especial de Comptes en data 31 de maig de 2016.

Vist que han estat exposats al públic a la Secretaria de l’Ajuntament per un termini de quinze dies hàbils. Durant aquest termini i vuit dies més, i no havent-se presentat al·legacions, es presenta davant el ple de la corporació perquè pugui ser examinat i, si s'escau, aprovat de conformitat amb allò que disposa l'article 212 del RDL 2/2004, de 5 de març, pel que s’aprova el text refós de la Llei reguladora de les hisendes locals.

Per tot això, es proposa al Ple l’adopció del següent acord:

Primer i únic.-
Aprovació definitiva del Compte General del 2015.

Sotmesa a votació la proposta resulta aprovada per UNANIMITAT dels membres assistents, i s’hi dictamina favorablement.   
7.
Aprovació de les festes locals per l’any 2017.
Atès que el Departament d’Empresa i Ocupació  ha iniciat la preparació de l’ordre de Festes Locals de Catalunya per a l’any 2017.

Atès que d’acord amb l’article 37.2 de l’Estatut dels Treballadors que indica que de les catorze festes laborals, dues tindran caràcter local, i d’acord amb el decret de la Generalitat on s’estableix que les dues festes locals seran fixades per ordre de la Conselleria d’Empresa i Ocupació, a proposta dels respectius municipis.

L’Alcaldessa, Mar Amorós, fa esment que com cada any es reservaran els dos dies de festes locals per a les dos festes patronals del municipi, una que serà per les Festes de Santa Maria Magdalena, i l’altra per a les Festes de Sant Miquel.

De conformitat amb el que estableix l’article 46 del Reial decret 2001/1983, de 28 de juliol, pel qual s’estableix la competència del ple com a l’òrgan competent per aprovar les festes locals.

Per tot això, el Ple acorda per unanimitat dels membres assistents l’adopció del següents acords:

Primer.-    ESTABLIR els següents dies com a Festes Locals pel proper any 2017:
· Dilluns 24 de juliol de 2017.
· Dilluns 2 d’octubre de 2017.

Segon.-    TRAMETRE aquest acord al Departament d’Empresa i Ocupació de la Generalitat de Catalunya als efectes del compliment de la normativa vigent.

Sotmesa a votació la proposta resulta aprovada per UNANIMITAT dels membres assistents
8.
Proposta d’adhesió de l’ajuntament de Pradell de la Teixeta a l’Associació de Micropobles de Catalunya.

Atès que l’Associació de Micropobles de Catalunya (AMC), és l’entitat sense afany de lucre que aplega als municipis catalans amb una població igual o inferior als 500 habitants, i té com a finalitats principals les que es relacionen a  continuació:

a)  Foment i defensa de la igualtat d’oportunitats dels micropobles i els seus habitants, davant instàncies polítiques, jurisdiccionals, administratives i privades.

b)   Impuls a l’autonomia municipal.

c)   Promoció de la recerca i el coneixement específics sobre els micropobles i zones rurals.

d)  Fomentar la col·laboració amb les entitats municipalistes amb les que s’arribi a acords,  sempre  que  hi  hagi  respecte  explícit  a  l’especialització,  en  base  als  seus integrants, de l’AMC. 

Vist que el municipi de Pradell de la Teixeta forma part d’aquesta tipologia de municipi, i a proposta de l’alcaldia, es considera necessari defensar els interessos del municipi a través d’aquesta entitat municipalista.

Atès que les entitats associatives dels ens locals de Catalunya constituïdes vàlidament tenen, per a les institucions de la Generalitat, la consideració de representants dels interessos generals de les institucions de govern local que agrupen. Vist que l’Associació de Micropobles de Catalunya és una de les organitzacions adequades per a aquest fi, per la seva tasca encaminada a defensar els municipis petits com el nostre.

Vist el text del Estatuts pels quals es regeix l’Associació de Micropobles de Catalunya (AMC).

De conformitat amb allò que estableix l’article 133 del decret legislatiu 2/2003, de 28 d'abril, del text refós de la Llei municipal i de règim local de Catalunya, i d’acord amb l’article 15.2 del decret 110/1996, de 2 d'abril, pel qual es regula el règim de les organitzacions associatives dels ens locals de Catalunya i el registre corresponent.

Per aquests motius, i en compliment de les facultats que té encomanades, el ple de l'ajuntament de Pradell de la Teixeta adopta els següents acords:

Primer.-

APROVAR l’adhesió de l’ajuntament de Pradell de la Teixeta a l’Associació de Micropobles de Catalunya (AMC), per tal de realitzar les finalitats que en els seus estatuts es contenen, i passar per tant a formar­ne part, des del moment d’aquesta comunicació, com a soci de ple dret.
Segon.-

FACULTAR a l’alcaldia, Sra. Mar Amorós Mas, perquè pugui subscriure tots els documents que siguin necessaris per a la tramitació i execució dels presents acords, i designar la representació d’aquest ajuntament a l’Associació de Micropobles de Catalunya (AMC).

Tercer.-

DISPOSAR que el senyor secretari expedeixi abans de quinze dies el certificat d'aquest acord i el trameti a l’Associació de Micropobles de Catalunya (AMC).

Sotmesa a votació la proposta resulta aprovada per UNANIMITAT dels membres assistents.
9.     Proposta d’aprovació de la cessió en dipòsit a l’Arxiu Comarcal del Priorat, de la Direcció General de Patrimoni Cultural de la Generalitat de Catalunya, de part de l’arxiu administratiu municipal.

L’Ajuntament de Pradell de la Teixeta disposa d’un fons documental de caràcter administratiu (llibres de registre, actes, factures, etc) en pèssim estat de conservació. Aquesta documentació va ser trobada pel terra de l’antic edifici de la societat, en una sala sota teulada, a mercè de la pluja, i traslladada amb motiu de les obres d’arranjament d’aquesta edificació.
Fa més de set anys que aquests documents es troben apilonats als baixos de l’Ajuntament, en armaris de ferro, sense manteniment de cap mena, afectats per humitats, fongs i podridures.
Vista l’actual situació de precarietat de l’arxiu administratiu municipal anterior a 1990, i vista la possibilitat de millorar la ubicació d’aquesta documentació municipal a l’Arxiu Comarcal del Priorat, ubicat al carrer Bonaventura Pascó s/n (Castell de Falset) s/n, de Falset.
Davant d’aquesta situació, l’actual consistori considera que:

a. Els arxius que conformen la història d’un poble s’han de tractar amb la dignitat que es mereixen.

b. La millor manera de conservar aquests documents es cedir-los a l’Arxiu Comarcal del Priorat atès que  disposa dels mitjans per fer-ho possible: armaris ignífugs, tractaments amb fungicides, control del grau d’humitat de les dependències, etc.

c. El dipòsit d’aquests documents n’evitarà qualsevol espoli i alhora permetrà la seva consulta per tercers.
Vist que la Generalitat de Catalunya en la seva Direcció General de Patrimoni Cultural presta serveis de dipòsit i tractament de documentació històrica, i a la nostra comarca ho fa a través de l’Arxiu Comarcal del Priorat.

Es proposa la cessió en dipòsit de l’arxiu municipal administratiu a partir de 1990, corresponent a la documentació inventariada a l’informe presentat per l’arxiver comarcal.

Exposat al ple, i prèvia deliberació dels membres assistents, es proposen els següents acords,
Primer.-

APROVAR la cessió en dipòsit del fons de l’arxiu administratiu municipal fins a 1990, documentació que ha estat degudament inventariada, a la Direcció General de Patrimoni Cultural de la Generalitat de Catalunya.
Segon.-

DISPOSAR que la documentació cedida en dipòsit en aquest acte només podrà ser consultada en accés lliure sempre i quant hagi estat prèviament inventariada, i no es podrà consultar la que contingui dades de caràcter personal, la qual, per accedir-hi, haurà de complir el termini de 25 anys des de la data de la mort, si és coneguda, o de 50 anys a partir de la data de la documentació.
Tercer.-

ACCEPTAR l’informe del fons documental elaborat per l’Arxiu Comarcal del Priorat.
Quart.-

FACULTAR a l’alcaldia, Sra. Mar Amorós Mas, perquè pugui subscriure tots els documents que siguin necessaris per a la tramitació i execució dels presents acords.
Sotmesa a votació dels membres del ple, la proposta s’aprova per UNANIMITAT dels assistents.
10.
Proposta d’aprovació de la rescissió del “Conveni entre l’ajuntament de Pradell de la Teixeta i el Consell Comarcal del Priorat per a la prestació dels serveis tècnics d’assistència, assessorament i informe en matèria urbanística”.
L’Ajuntament de Pradell de la Teixeta va aprovar en sessió plenària número 11/2013 de data 28 de novembre de 2013, l’adhesió al “Conveni entre l’ajuntament de Pradell de la Teixeta i el Consell Comarcal del Priorat per a la prestació dels serveis tècnics d’assistència, assessorament i informe en matèria urbanística”, que preveu una dedicació de cinc hores al mes. La durada d’aquest conveni és indefinida, i la rescissió es pot fer per qualsevol de les parts mitjançant acord plenari que haurà de ser comunicat amb anterioritat a l’1 d’octubre, per tenir efectes a partir del 31 de desembre.

L’alcaldia exposa que atès que s’està experimentant un augment progressiu dels projectes constructius que tenen entrada al registre del nostre municipi, que les solucions constructives cada cop són més complexes i agosarades i que sovint l’acte d’informar ha de ser el resultat de discutir i de proposar solucions alternatives als usuaris i no un simple tràmit.
Així mateix, alguns d’aquests projectes es plantegen sobre zones del municipi acotades per un planejament urbanístic encorsetat que els converteix en inviables, malgrat afavoririen la consolidació de nucli antic, i que caldrà tramitar modificacions puntuals davant la Comissió Territorial d’Urbanisme, qui només admet documents subscrits per  titulats/ades en arquitectura superior.
Exposat al ple, i prèvia deliberació dels membres assistents, es proposen els següents acords,
Primer.-

APROVAR la rescissió del “Conveni entre l’ajuntament de Pradell de la Teixeta i el Consell Comarcal del Priorat per a la prestació dels serveis tècnics d’assistència, assessorament i informe en matèria urbanística”, amb data d’efectes a partir del 31 de desembre de 2016.

Segon.-

COMUNICAR aquest acord al Consell Comarcal del Priorat als efectes corresponents.

Sotmesa a votació dels membres del ple, la proposta s’aprova per UNANIMITAT dels assistents.
11.
Moció per declarar bé cultural d’interès local el toc de campanes horàries del rellotge del campanar de l'església de Santa Maria Magdalena de Pradell de la Teixeta.
El regidor Sr. Francesc Sans (UdMC) proposa l’aprovació de la moció que es transcriu a continuació, vista la problemàtica existent en molts municipis petits amb el toc de les campanes:   
Atès que el Síndic de Greuges de Catalunya ha reconegut a través d’un informe adreçat al Parlament de Catalunya que el toc de les campanes és una pràctica tradicional, pròpia de la nostra cultura, alhora que estimada més enllà d’una expressió pública de la tradició religiosa catòlica.

Atès que el mateix informe també reconeix que, per a un elevat nombre de població no adscrita a cap confessió religiosa concreta, el toc de campanes forma part de la seva identitat així com del seu paisatge cultural.

Atès el Decret 94/2010, de 20 de juliol, de desplegament de la Llei 16/2009, de 22 de juliol, dels centres de culte, aprovada pel Parlament de Catalunya, art. 17.3, que reconeix la singularitat de les campanes i permet incloure-les com a excepció, explicitant que “Queden excloses de les condicions de protecció acústica les campanes ubicades en els centres de culte, atesos els usos que els han estat atribuïts tradicionalment.”

Per tot l'exposat anteriorment, el ple de l’ajuntament de Pradell de la Teixeta adopta per UNANIMITAT dels membres assistents, els següents acords:

Primer i únic.- 
PROPOSAR que es realitzin els tràmits necessaris per tal que el ple declari les campanes de l’església parroquial de Santa Maria Magdalena, dedicada a la patrona del municipi, i el seu so com a Béns Culturals d'Interès Local (BCIL).

12.
Donar compte de les llicències d’obres aprovades.
Vistes les llicències urbanístiques atorgades per aquest Ajuntament, es dóna compte de les llicència d’obres aprovades, que es relacionen a continuació:
	Expedient
	Contingut

	Llicència número 9/2016/LU aprovada en data 30/05/2016
	Aprovació de la llicència urbanística d’obres menors número 9/2016/LU a l’habitatge del C/Les Eres número 12

	Llicència número 13/2016/LU aprovada en data 2/06/2016
	Aprovació de la llicència urbanística d’obres menors  número 13/2016/LU a l’habitatge del C/ La Font núm. 12

	Llicència número 14/2016/LU aprovada en data 2/06/2016
	Aprovació de la llicència urbanística d’obres menors  número 14/2016/LU a l’habitatge del C/ La Font núm. 2

	Llicència número 15/2016/LU aprovada en data 6/06/2016
	Aprovació de la llicència urbanística d’obres menors  número 15/2016/LU a l’habitatge del C/ Burguera núm. 12

	Llicència número 13/2015/LU aprovada en data 24/06/2016
	Aprovació de la llicència urbanística de construcció petit magatzem agrícola en SNU número 13/2015/LU al polígon 15 parcel·la 35

	Llicència número 11/2016/LU aprovada en data 6/07/2016
	Aprovació de la llicència urbanística d’instal·lacions desmuntables en SNU número 11/2016/LU al polígon 9 parcel·la 23

	Llicència número 18/2016/LU aprovada en data 18/07/2016
	Aprovació de la llicència urbanística en SNU número 18/2016/LU al polígon 14 parcel·la 68

	Llicència número 16/2016/LU aprovada en data 20/07/2016
	Aprovació de la llicència urbanística de reforma interior d’un habitatge entre mitgeres número 16/2016/LU al carrer Soldevila núm. 5

	Llicència número 19/2016/LU aprovada en data 20/07/2016
	Aprovació de la llicència urbanística d’obres menors  número 19/2016/LU a l’habitatge del C/ La Font núm. 8


13.
Precs i preguntes
El regidor Sr. Francesc Sans (UdMC) pregunta a l’alcaldia si ja s’han reparat les portes dels lavabos de la piscina municipal. L’alcaldessa comenta que ja es va solucionar.
El regidor Sr. Francesc Sans (UdMC) fa aportació a l’ajuntament en aquest acte d’una col·lecció de llibres particular que cedeix a la biblioteca municipal.
I no havent-hi més assumptes a tractar, la Sra. Presidenta aixeca la sessió, essent l’hora que s’assenyala en l’encapçalament, la qual cosa, com a Secretari, en dono fe.
L'alcaldessa,




El Secretari-interventor acctal.,
MAR AMORÓS MAS



JOSEP GUILLÉN VIÑAS
ANNEX

	PLEC DE CLÀUSULES ADMINISTRATIVES PARTICULARS DEL CONTRACTE D’OBRES PER A LA “REMODELACIÓ DEL CARRER LES ERES”

Tramitació: Ordinària

Procediment d’adjudicació: Negociat amb publicitat i amb consulta




Clàusula 1. Objecte i llei del contracte

1. 
El contracte té per objecte l’execució de les obres contingudes en el projecte d’obres “Remodelació del carrer Les Eres”, redactat el març de 2016 per PONENT ENGINYERS SL per encàrrec del Servei d’Enginyeria Municipal de la Diputació de Tarragona, i incorporat a l’expedient juntament amb tots els documents que l’integren, i que tenen naturalesa contractual i defineixen amb precisió l’objecte del contracte.

2. 
Aquest contracte té naturalesa administrativa i se sotmet a la legislació de contractes del sector públic, especialment pel Real Decret Legislatiu 3/2011, de 14 de novembre, pel que s’aprova el text refós de la Llei de Contractes del Sector Públic (d’ara en endavant TRLCSP).

Clàusula 2. Pressupost de licitació i valor estimat del contracte

1.  El pressupost total de licitació, que determina la competència de l’òrgan de contractació, és el de 89.960,50 euros, IVA inclòs, amb el desglossament següent: a 74.347,52 euros, pressupost net i i a 15.612,98 euros en concepte d'Impost sobre el Valor Afegit al tipus del 21%.

La quantitat indicada en el paràgraf anterior com a pressupost net constitueix la xifra màxima per sobre de la qual s'estimarà que les ofertes dels licitadors excedeixen el tipus de la licitació.

Aquest pressupost s'ha d'entendre comprensiu de la totalitat de l'objecte del contracte, i el preus consignats porten implícits tots els conceptes previstos en el present Plec, i anirà amb càrrec al/als pressupost/os i partida/es següent/s: 

	Any
	C.Econ.
	C.Func.
	Concepte
	Crèdit partida

	2016
	629.00/01
	450
	ALTRES INVERSIONS ASSOCIADES AL FUNCIONAMENT OPERATIU DELS SERVEIS (Remodelació del C/ Les Eres)
	89.960,50 €


2.  La partida d'imprevistos, i les altres xifrades a preu fet en el pressupost, no suposen dret a la seva percepció per part del contractista, només en la quantia o unitat d'obra dels treballs realment realitzats.

3.  El valor estimat (VE) del contracte a efectes de determinar el procediment d’adjudicació i la publicitat és de 74.347,52 euros, sense incloure l'Impost sobre el Valor Afegit. L’òrgan de contractació és el ple municipal.

Aquest valor s'ha d'entendre comprensiu de la totalitat de l'obra, al marge de les millores valorades que conté el projecte executiu i, en el seu cas, del valor total estimat dels subministraments necessaris per a la seva execució que hagin estat posats a disposició del contractista per l'òrgan de contractació i de la/es modificació/ons amb increment del cost econòmic que s’hagi/n previst en el present plec.

Clàusula 3. Termini d’execució

La durada de les obres serà de TRES MESOS, o la que hagi proposat l’adjudicatari, si fos menor.

Clàusula 4. Expedient de contractació i procediment d'adjudicació

1. 
L'expedient de contractació serà objecte de tramitació ordinària.

2. 
El present contracte s'adjudicarà per procediment negociat amb publicitat, a l'empara de l'article 138 i 177 i articles 169 a 175 del TRLCSP, a l'empresari elegit amb prèvia consulta i negociació dels termes del contracte havent recollit com a mínim tres ofertes a contractistes, sempre que això sigui possible, capacitats per a la realització del contracte.

3. 
La sol·licitud d’ofertes es realitzarà mitjançant presentació de les propostes en el termini d’informació pública que es publicarà en el perfil de contractant, i per invitació a tres empresaris per qualsevol de les formes previstes en el present plec.

A la invitació es concretarà, si s’escau, la documentació administrativa acreditativa de la solvència econòmica, financera i tècnica exigida en aquest plec, per tal de complementar o actualitzar la que estigui en poder de l’òrgan de contractació.

Clàusula 5. Requisits de capacitat, aptitud i solvència dels licitadors

1. 
Estan capacitades per contractar amb aquest Ajuntament les persones físiques o jurídiques, amb condició d'empresari, espanyoles o estrangeres, que tinguin plena capacitat d'obrar i que no estiguin incorregudes en cap dels supòsits d'incapacitat o prohibicions de contractar determinats a la legislació vigent. L'activitat de les esmentades empreses ha de tenir relació directa amb l'objecte del contracte, segons resulti dels seus respectius estatuts o regles fundacionals, i ha de disposar d'una organització amb elements suficients per a la deguda execució del contracte. Així mateix, els empresaris hauran de comptar amb l’habilitació empresarial o professional que, en el seu cas, sigui exigible per a la realització de l’activitat o la prestació que constitueixi l’objecte del contracte.

2. 
Aquest contracte pot ésser adjudicat a una unió d'empresaris que es constitueixi temporalment a aquest efecte. Les unions temporals d’empresaris (UTE) han d’acreditar la classificació o la solvència exigida en aquest plec conforme a les prescripcions legals i reglamentàries vigents.

3. 
En el present contracte no s’exigeix classificació, sense perjudici de l’acreditació per part dels empresaris de la precisa solvència econòmica, financera i tècnica o professional, per a la qual cosa s’estableixen les condicions mínimes següents per procedir a la selecció de les empreses que podran accedir a l’adjudicació del contracte: 

· Haver tingut una experiència mínima de 3 anys en el sector de l’obra civil, incloent treballs en xarxes de subministrament públic d’aigua. 

· Haver tingut una xifra global de negocis mínima de 100.000 euros de mitjana en els darrers tres exercicis.

Les persones jurídiques participants hauran d’especificar en la seva oferta o sol·licitud els noms i la qualificació professional del personal responsable d’executar la prestació.

4. 
No obstant el que s'ha dit als apartats anteriors, no poden concórrer a la present licitació les empreses que haguessin participat en l'elaboració de les especificacions tècniques relatives a aquest contracte, si aquesta participació pogués provocar restriccions a la lliure concurrència o suposar un tractament de privilegi en relació a la resta de les empreses licitadores.

Clàusula 6. Documentació que han de presentar els licitadors

La documentació administrativa acreditativa de la solvència econòmica, financera i tècnica exigida en aquest plec s’haurà de presentar per part de les empreses en el termini de 10 DIES HÀBILS, a comptar des de la notificació de la invitació. 

La documentació es presentarà en dos sobres tancats, signats pel licitador o persona que el representi, i a l’interior de cada sobre s’incorporarà una relació, en full independent, en la que es faci constar els documents inclosos ordenats numèricament. Els licitadors podran indicar quina informació de la seva proposició té caràcter confidencial, sense que, en cap cas, puguin declarar com a tal l'oferta econòmica. L’Ajuntament garantirà la confidencialitat de la informació expressament així designada.

La presentació de les proposicions porta implícita l’autorització per incorporar les dades personals en els sistemes d’informació de l’Ajuntament de Pradell de la Teixeta, d'acord amb la legislació o normativa vigent en cada cas. L'Ajuntament de Pradell de la Teixeta garanteix la confidencialitat en el tractament de les dades de caràcter personal que recull, així com la implementació de les mesures, d'ordre tècnic i organitzatiu, que vetllin per la seguretat d'aquestes dades.

Per a l'exercici dels drets d'accés, cancel·lació, rectificació o oposició, previstos a la Llei 15/99, LOPD, l’interessat podrà adreçar-se per escrit al Registre General de l'Ajuntament (C/ Dalt, 19, C.P. 43774 – Pradell de la Teixeta), indicant clarament en l'assumpte “Exercici de Drets LOPD”.
1. 
Sobre número 1. 

A l’exterior ha de figurar la menció següent:   "Documentació administrativa per al procediment relatiu al contracte que té per objecte les obres de “Remodelació del carrer Les Eres” del municipi de Pradell de la Teixeta, presentada per ....... amb NIF ......., amb domicili a efectes de comunicacions ......, telèfon ........, fax ...... e-mail ... " 

El sobre ha de contenir el/s document/s que tot seguit es relacionen:

a) La declaració responsable que consta en:

- L’Annex 1A: Si el licitador es troba inscrit en el Registres Oficials de Licitadors i Empreses Classificades de l'Estat o de la Generalitat de Catalunya

- L’Annex 1B Si el licitador no es troba inscrit en el Registres Oficials de Licitadors i Empreses Classificades de l'Estat o de la Generalitat de Catalunya

b) Especialitats en relació a les unions temporals d’empresaris:

b.1. Cadascun dels empresaris haurà de presentar la corresponent declaració responsable indicada en l’apartat anterior.

b.2. Caldrà presentar el document acreditatiu del nomenament d’un representant o apoderat únic amb facultats bastants per exercir els drets i complir les obligacions derivades del contracte fins a la seva  extinció, així com la indicació dels noms i circumstàncies dels empresaris que la subscriuen, la participació de cadascun d’ells, i el compromís de constituir-se formalment en Unió temporal, cas de resultar adjudicataris.

b.3. Es podrà incorporar el NIF provisional assignat per l’Administració competent. Només en el cas de resultar adjudicatària la unió, haurà d’acreditar la seva constitució en escriptura pública i aportar el NIF definitivament assignat.

c) Documents o mitjans que acrediten la solvència econòmica, financera i tècnica, justificatius de l’acompliment de les condicions mínimes requerides per accedir a l’adjudicació del contracte:

c.1. Per acreditar la solvència econòmica i financera, sense perjudici que per raons justificades puguin presentar qualsevol altra documentació considerada suficient per l'Ajuntament:

SYMBOL 45 \f "Symbol" \s 7 \h Declaració sobre el volum global de negocis i, si s’escau, sobre el volum de negocis en l'àmbit d'activitats corresponent a l'objecte del contracte, referit com a màxim als tres últims exercicis disponibles en funció de la data de creació o d'inici de les activitats de l'empresari, en la mesura que es disposi de les referències de l'esmentat volum de negocis. 

c.2. Per acreditar la solvència tècnica:

- Relació de les obres executades en el curs dels cinc últims anys, avalada per certificats de bona execució per a les obres més importants; aquests certificats indicaran l'import, les dates i el lloc d'execució de les obres i es precisarà si es van realitzar segons les regles per les quals es regeix la professió i es van portar normalment a bon terme; en el seu cas, els esmentats certificats seran comunicats directament a l'òrgan de contractació per l'autoritat competent.

d) Declaració responsable, signada pel legal representant, de què el licitador no es troba incorregut en cap prohibició per contractar amb l’Administració. Aquesta declaració haurà de contenir expressament el fet d’estar al corrent del compliment de les obligacions tributàries i amb la Seguretat Social imposades per les disposicions vigents. També haurà de contenir la manifestació de què dóna compliment a les previsions de la normativa en matèria de prevenció de riscos laborals.

e) En matèria de l’Impost sobre Activitats Econòmiques (IAE), si es tracta d’activitats que hi estan subjectes:

1. Alternativament, un d’aquests documents:

- o una declaració responsable sobre la classificació de la seva activitat que figura al Cens corresponent, amb indicació de l’epígraf, que ha d’ajustar-se a l’objecte del contracte;

- o una certificació de l’Agència d’Administració Tributària sobre el contingut del Cens;

- o el document de declaració en el Cens corresponent.

2. A més, només per a les persones jurídiques:

Si l’empresa proposada com adjudicatària és subjecte passiu de l’Impost sobre Activitats Econòmiques i està obligada a pagar aquest Impost, ha de presentar el document d’alta de l’Impost relatiu a l’exercici corrent en l’epígraf corresponent a l’objecte del contracte o el darrer rebut de l’Impost, acompanyat d’una declaració responsable de no haver-se donat de baixa en la matrícula de l’Impost. 

Si l’empresa proposada es troba en algun supòsit d’exempció recollit en l’apartat 1 de l’article 83 de la Llei reguladora de les hisendes locals, aportarà una declaració responsable que ha d’especificar el supòsit legal d’exempció i el document de declaració en el cens d’obligats tributaris. 

f) Només per a empreses estrangeres i quan el contracte s'executi en territori espanyol: declaració signada pel legal representant, de submissió a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, puguin derivar-se del contracte, i amb renúncia, en el seu cas, al fur jurisdiccional estranger que pogués correspondre al licitador.

g) Si escau, declaració responsable del representant legal de l'empresari conforme les circumstàncies reflectides en el certificat d’un Registre Oficial de Licitadors i Empreses Classificades o, en el seu cas, en un certificat comunitari de classificació, no han experimentat cap variació. En el supòsit que no siguin aportats pel mateix licitador, la incorporació d’aquests certificats al procediment es farà d’ofici per l’òrgan encarregat de l’examen de les proposicions, el qual sol·licitarà directament al Registre Oficial de Licitadors i Empreses Classificades la seva expedició per mitjans electrònics.

h) Una declaració, signada pel legal representant, indicant si la garantia definitiva la constituirà mitjançant la modalitat de retenció del preu en cas de resultar adjudicatari.

i) Una declaració responsable que reuneix totes i cadascuna de les condicions exigides per contractar amb l'Administració i no està incorregut en cap prohibició de contractar legalment establerta.

1. 
Sobre número 2.

A l’exterior ha de figurar la menció següent:   "Proposició econòmica i referències tècniques per al procediment relatiu al contracte que té per objecte les obres de “Remodelació del carrer Les Eres” municipi de Pradell de la Teixeta, presentada per ... amb NIF ..., amb domicili a efectes de comunicacions ......, telèfon ........, fax ...... e-mail.....”

El sobre contindrà l'oferta econòmica, signada pel licitador o persona que el representi, i la documentació acreditativa de les referències tècniques en relació als aspectes que seran objecte de negociació.

La proposició econòmica s'ha d'ajustar al model següent:

"El Sr./la Sra. ... , domiciliat/ada a ... carrer ... núm. ... , amb DNI/NIF núm. ... , major d'edat, en nom propi, o en representació de l'empresa ... amb domicili a ... carrer ... núm. ..., manifesta:

a) 
Que està assabentat/ada de les condicions exigides per optar a l'adjudicació del contracte que té per objecte les obres de “Remodelació del carrer Les Eres” del municipi de Pradell de la Teixeta, i  del projecte i del replanteig, si escau; 

b) que considera el projecte amb suficient definició per ser executat sense noves determinacions; 

c) que es compromet a realitzar les obres amb subjecció al projecte esmentat i al plec de clàusules administratives particulars pel preu de ......... euros (en lletres i xifres), amb el desglossament següent:

	
	Preu sense IVA

(pressupost execució material + despeses generals + benefici industrial)
	... euros
	(


	Tipus IVA (.. %)
	Import IVA
	... euros
	(

	
	Preu del contracte
	... euros
	( + (


d) que es compromet a assumir l’execució i finalització de les millores valorades que conté el projecte i que es detallen a continuació:

	MILLORA NÚM.
	CONCEPTE MILLORA
	VALORADA EN (euros)
	OBSERVACIONS

	
	
	... euros
	

	
	
	... euros
	

	
	
	... euros
	

	
	
	... euros
	


(Lloc, data i signatura)".

Clàusula 7. Mesa de contractació

Atès el procediment d’adjudicació, en què reglamentàriament no és necessària la constitució d’una Mesa de contractació, donada la valoració dels criteris tècnics de millores valorades, es proposa la constitució d’una Mesa de contractació formada pels següents membres:

- Presidència: Alcaldia de l’ajuntament de Pradell de la Teixeta, Sra. Mar Amorós Mas.

- Vocal: L’arquitecte municipal.

- Secretari: El de la corporació municipal

Clàusula 8. Presentació d’ofertes
a) Data límit de presentació: UN MES des de la publicació de l’anunci de licitació del contracte al perfil del contractant (https://pdc.diputaciodetarragona.cat/pradell/pdc/).

b) Documentació que cal presentar: l’exigida per la clàusula sisena del plec de clàusules administratives particulars, dins d’un sobre tancat.

c) Lloc de presentació:

Entitat: AJUNTAMENT DE PRADELL DE LA TEIXETA

Adreça: C/ Dalt, 19

Pradell de la Teixeta – C.P. 43774

Clàusula 9. Adjudicació del contracte

1. L'òrgan competent, que és el ple municipal, adjudicarà el contracte a l'empresari justificadament elegit en el termini màxim de 20 dies hàbils, des de la data de la proposta de classificació de les ofertes i d’adjudicació. Transcorregut el termini anterior sense acord de la Corporació, els ofertants tenen dret a retirar la seva proposta i que se'ls torni o cancel·li la garantia constituïda, si escau.

2. L'acord de l'òrgan de contractació s'ha d'acomodar a la proposta de classificació de les ofertes i d’adjudicació, excepte en els casos següents:

a) Si la proposta de classificació de les ofertes i d’adjudicació s’ha efectuat amb infracció de l'ordenament jurídic. Resta exceptuat el supòsit que la infracció afecti exclusivament el licitador en favor del qual es realitzi la proposta; en aquest cas, l'adjudicació s'haurà de fer a favor de la següent proposició econòmicament més avantatjosa no afectada per la infracció, d’acord amb l’ordre de classificació de les proposicions presentades i acceptades.

b) 
Si l'òrgan de contractació presumeix fonamentadament que la proposició no pot ésser complerta com a conseqüència de què inclogui valors anormals o desproporcionats. En aquest cas, es donarà audiència al licitador que l’hagi presentat per tal que en justifiqui la valoració i precisi les condicions de la seva oferta, i se sol·licitarà l'assessorament tècnic del servei corresponent. L'òrgan de contractació, a la vista de la justificació efectuada pel licitador, dels informes esmentats i de la proposta de la Mesa de contractació, si escau, o de la proposta d’adjudicació, acordarà l'adjudicació a favor de la proposició econòmicament més avantatjosa, d’acord amb l’ordre de classificació de les proposicions presentades i acceptades.
3. Prèviament a l'adjudicació, es requerirà al licitador que hagi presentat l'oferta econòmicament més avantatjosa perquè presenti la documentació justificativa del compliment de la/les declaració/ons responsable/s presentades en el sobre núm. 1, de compliment de les obligacions tributàries i amb la Seguretat Social; documents acreditatius de la seva aptitud per contractar, la constitució de la garantia i els altres que siguin procedents. 

Els corresponents certificats podran ser expedits per mitjans electrònics, informàtics o telemàtics, que seran acceptats en els termes previstos en el present plec.

La documentació s’haurà de presentar dins del termini dels 10 dies hàbils a comptar del següent al de la recepció del requeriment.

Un cop presentada la documentació assenyalada i constituïda, en el seu cas, la garantia definitiva, s’adjudicarà el contracte dins dels 3 dies hàbils següents al de la recepció de l'esmentada documentació. Si el licitador no presenta la documentació requerida o no constitueix la garantia definitiva dins del termini assenyalat s'entendrà que retira la seva oferta i es procedirà a requerir la mateixa documentació al següent licitador segons l'ordre en què hagin quedat classificades les ofertes.

En cas de falsedat en la declaració responsable presentada pel licitador proposat com a adjudicatari, aquest quedarà automàticament exclòs de la licitació i l’òrgan competent incoarà i tramitarà el corresponent expedient de prohibició de contractar. Així mateix la Mesa podrà optar per tornar a valorar les ofertes.

Clàusula 10. Garanties definitiva i complementària

1. Garantia definitiva:

El licitador seleccionat per a l'adjudicació del contracte està obligat a constituir una garantia definitiva consistent en el 5 per 100 de l’import de l’adjudicació, IVA exclòs, dins del termini de 10 DIES HÀBILS a comptar del següent al de la recepció del requeriment.

El licitador seleccionat, en el moment que se li requereixi per aportar la documentació necessària per a l’adjudicació del contracte, podrà acollir-se a la modalitat de constitució de la garantia definitiva mitjançant retenció del preu. En cas que s’aculli a aquesta modalitat, l’import de la garantia definitiva serà retingut del primer o únic abonament del contracte o, en el seu cas, dels successius abonaments fins a complimentar l’import total de la garantia definitiva.

2. La/es garantia/es que no es faci/n mitjançant la modalitat de retenció en preu, han de constituir-se a la Tresoreria Municipal, en metàl·lic, en valors públics o privats legalment admissibles, mitjançant aval bancari o per contracte d'assegurança de caució. L’acreditació de la seva constitució podrà fer-se per mitjans electrònics, informàtics o telemàtics.

3. Per al cas que el document en què es formalitzi la garantia estigui legitimat per fedatari públic, no caldrà dur a terme la seva validació per part de l’Ajuntament.

Clàusula 11. Criteris de valoració de les ofertes

Els criteris objectius que serviran de base per a l’adjudicació, en ordre decreixent, són els següents: 

Oferta econòmica (preu):  Fins a 18 punts

Per a la valoració d’aquest criteri, s’utilitzarà la fórmula simple consistent en l’escala de percentatge de baixa sobre el preu d’execució següents:

	PERCENTATGE DE BAIXA
	PUNTS

	0%-0,99%
	18

	1%-1,99%
	16

	2%-2,99%
	14

	3%-3,99%
	12

	4%-4,99%
	10


S’assignaran les fraccions de puntuació corresponents en funció de la proposta presentada pel candidat o licitador en relació a cada tram percentual.

Pel que fa a les ofertes presentades amb valors anormals o desproporcionats s’establirà allò previst a l’article 152 del TRLCSP i als efectes d’apreciar, si és el cas, que les ofertes es consideren, en principi, desproporcionades o anormals, s’aplicarà l’art. 85 del RTRLCAP.

Millores valorades (Annex 15 del projecte):  Fins a 16 punts

Millores valorades que figuren relacionades i detallades a l’ANNEX 15 del projecte executiu. Aquestes millores es consideren unitats complertes d’execució, per tant, la seva valoració serà de 0 punts o bé la puntuació assignada en els següents apartats, sense cap interval de puntuació mitjà:

1- ZONA PÚBLICA: La zona del tram final del carrer Les Eres i estaria format per el moviment de terres, mobiliari urbà, pavimentació i tancament a la finca afectada. Segons els amidaments i preus de projecte, que ascendeixen a 5.445,56 euros:  5 punts.

2- XARXA ELÈCTRICA DE BAIXA TENSIÓ: Es demana a la companyia la solució tècnica i econòmica per realitzar el soterrament dels encreuaments del carrer. Segons els amidaments i preus de projecte (falta pressupost de la companyia elèctrica), que ascendeixen a 5.574,22 euros: 5 punts.

3- XARXA DE TELECOMUNICACIONS: Es demana a la companyia la solució tècnica i econòmica per realitzar el soterrament dels encreuaments del carrer. Segons els amidaments i preus de projecte (falta pressupost de la companyia), que ascendeixen a 4.157,00 euros:  3 punts.

4- COMPLEMENTARI ESTRUCTURES: Aquest apartat simplement es destina a una partida per la realització d’aplacat dels murs realitzats al projecte, tipus 1 i 2, ubicats en el tram inicial del carrer. Segons els amidaments i preus de projecte (falta pressupost de la companyia elèctrica), que ascendeixen a 4.467,63 euros:  3 punts.
5-  COMPLEMENT XARXA D’ENLLUMENAT PÚBLIC: Es destina una partida pel subministrament i col·locació dels punts de llum. Segons els amidaments i preus de projecte, que ascendeixen a 5.330,51 euros:  2 punts. 
Clàusula 12. Notificació de l'adjudicació, perfeccionament i publicitat de la formalització del contracte

1. L'adjudicació del contracte serà notificada als participants en la negociació en el termini màxim dels 10 dies hàbils següents a què hagi estat acordada i simultàniament es publicarà en el perfil de contractant. 

2. En la notificació de l'adjudicació adreçada a l’adjudicatari, l'interessat serà citat perquè, en el termini màxim de 8 dies hàbils següents a la seva recepció, concorri a formalitzar el contracte. 

Si per causes imputables a l'adjudicatari no s'hagués formalitzat el contracte dins del termini assenyalat la Corporació podrà entendre que l’adjudicatari retira la seva oferta sol·licitant la documentació al següent licitador per l’ordre en què hagin quedat classificades les ofertes.

3. El contracte es perfeccionarà amb la seva formalització en document administratiu, que serà títol suficient per accedir a qualsevol registre públic. Això no obstant, podrà elevar-se a escriptura pública si ho sol·licita l'adjudicatari, i les despeses derivades del seu atorgament aniran al seu càrrec.

Clàusula 13. Inici de les obres i comprovació del replanteig

1. L’execució del contracte s’iniciarà dins dels quinze dies hàbils següents a la formalització del contracte, mitjançant acta d’inici d’obres.

Clàusula 14. Abonaments al contractista

1.  La Tresoreria Municipal efectuarà el pagament de l’import de la contracta mitjançant les oportunes certificacions o factures signades per la direcció facultativa nomenada, dins del termini establert per la legislació vigent.

2.  Les certificacions s’han d’ajustar al model de Certificat mensual d'obra executada, establert per la línia de subvencions del Pla d’Actuació Municipal de la Diputació de Tarragona, anualitat 2016.

3.  L’interès de demora, si s’escau, que l’Administració està obligada a pagar és la suma del tipus d’interès aplicat pel Banc Central Europeu en la seva operació més recent principal de finançament efectuada abans del primer dia del semestre natural de què es tracti més set punts percentuals, segons publica semestralment el Ministeri d’Economia i Hisenda en el Butlletí Oficial de l’Estat.

Clàusula 15. Revisió de preus

L'adjudicatari no té dret a revisió de preus, ateses les característiques del present contracte.

Clàusula 16. Direcció i inspecció de l’execució del contracte

1. L'Ajuntament designarà un director facultatiu de l'obra, amb titulació adequada i suficient, entre el personal tècnic de la Corporació o aliè, especialment contractat. Sense perjudici de les facultats corresponents al director facultatiu, l’òrgan de contractació podrà designar un responsable del contracte a qui correspondrà supervisar la seva execució i adoptar les decisions i dictar les instruccions necessàries amb la finalitat d’assegurar la correcta realització de la prestació pactada. L’acord de designació especificarà el conjunt de facultats que configurin l’àmbit de la competència del responsable del contracte, el qual podrà ser una persona física o jurídica vinculada a l’Ajuntament o aliena a ell.
2. El director facultatiu és el responsable de la direcció de l'obra, amb independència que compti amb col·laboradors, i assumeix davant la Corporació la responsabilitat final de l'execució del projecte, sense perjudici del previst a la clàusula següent.

3. Si escau, l’Ajuntament designarà un tècnic competent, que s’integrarà dins la direcció facultativa i que assumirà les funcions previstes a l’article 9 del Reial Decret 1627/1997, de 24 d’octubre, corresponents al coordinador en matèria de seguretat i salut durant l’execució de les obres.

4. Serà obligatori portar un llibre d’ordres, en el qual el director facultatiu o el col·laborador han de registrar les assistències, les ordres que es dictin i les incidències que es produeixin en el desenvolupament de les obres. S’obrirà amb la data de l’acta de comprovació del replanteig o d’inici d’obres i es tancarà amb la de l’acta formal de recepció positiva de les obres.

5. Serà obligatori portar un llibre d’incidències, que restarà en mans de la direcció facultativa, o del coordinador si escau, i que haurà de mantenir-se sempre a l’obra, amb la finalitat de control i seguiment del pla de seguretat i salut en les obres. Les anotacions s’efectuaran per les persones a què es refereix l’article 13 del Reial Decret 1627/1997, de 24 d’octubre, en el model oficial aprovat per Ordre del Departament de Treball de la Generalitat de Catalunya de 12 de gener de 1998.

6. L’administració contractant també tindrà la facultat de supervisar, durant tota l’execució del contracte, que el contracte s’executi amb el màxim respecte al medi ambient afectat, d’acord amb les obligacions i exigències contingudes al present plec.

Clàusula 17. Condicions especials d’execució i obligacions del contractista 

1. Condicions especials d’execució 
En aquest contracte no s’estableixen condicions especials d’execució.

2. Obligacions essencials del contracte:

El contractista quedarà vinculat per l’oferta que hagi presentat, el compliment de la qual, en tots els seus termes, tindrà el caràcter d’obligació essencial del contracte.

3. Obligacions del contractista:

1. El contractista està obligat a:

a) Presentar, per a la seva aprovació, el Pla de seguretat i salut en el treball al Registre General d’aquest Ajuntament amb anterioritat a l'acta de comprovació del replanteig o a l'acta d'inici de les obres.

b) Especificar les persones concretes que executaran l'obra i acreditar la seva afiliació i situació d'alta a la Seguretat Social, prèviament a l'inici de l'execució del contracte. Durant la vigència del contracte, cal comunicar prèviament a l'Ajuntament qualsevol substitució o modificació d'aquelles persones i acreditar que la seva situació laboral s'ajusta a dret.

c) Assumir les despeses de publicitat de la licitació establertes en aquest plec. A tal efecte, i de conformitat amb les bases d'execució del pressupost municipal, l'Ajuntament descomptarà l'import de les esmentades despeses de la primera certificació que s'expedeixi o de les següents, si fos necessari.

d) En el present contracte no s’exigeix presentació de programa de treball.

e) Designar un delegat d’obra, tècnic competent, responsable per a la bona marxa dels treballs i el comportament del personal; també ha de fer d'enllaç amb els corresponents serveis municipals, el responsable del contracte i el director facultatiu.

f) Complir la normativa municipal sobre medi ambient, comunicació i senyalització d'obres, d'acord amb les directrius municipals, i aniran al seu compte i càrrec les despeses derivades de la seva aplicació. En cas d'incompliment, l'Ajuntament executarà les prescripcions de l'esmentada normativa i descomptarà el seu import de la primera certificació que s'expedeixi o de les següents, si fos necessari.

g) Guardar reserva respecte de les dades o antecedents que no siguin públics o notoris i que estiguin relacionats amb l’objecte del contracte, dels que hagi tingut coneixement amb ocasió del contracte. L’adjudicatari i el seu personal hauran de respectar, en tot cas, les prescripcions de la Llei Orgànica 15/1999, de 13 de desembre, de Protecció de Dades de Caràcter Personal i normes que la desenvolupin i del text refós de la Llei de Contractes del Sector Públic. Als efectes de l'esmentada normativa, el contractista tindrà la consideració d’encarregat del tractament i se sotmetrà en cada moment a les instruccions municipals en matèria de mesures de seguretat. A aquests efectes, a banda de les prescripcions establertes, en el seu cas, en el Plec de prescripcions tècniques particulars, l’adjudicatari també haurà de: 

· Mantenir la confidencialitat de les dades de caràcter personal a què tingui accés o hagi elaborat per raó de l’execució del contracte i, a tal efecte, l'adjudicatari/ària manifesta que té implantades i/o adoptarà abans de l’inici del contracte les mesures de tipus tècnic i organitzatiu necessàries per tal de garantir la seguretat i evitar l’alteració, pèrdua, tractament o accés no autoritzat, en atenció a l’estat de la tecnologia, la naturalesa de les dades emmagatzemades i els riscos a què estiguin exposades, i en estricte compliment de la normativa vigent en matèria de protecció de dades de caràcter personal.

· Tractar les dades de caràcter personal únicament conforme a les instruccions que a l’efecte li trameti l’Ajuntament i de forma confidencial i reservada, no podent ser objecte de cessió, difusió, publicació o utilització per a finalitats diferents de les establertes en aquest plec. Aquesta obligació seguirà vigent un cop el contracte s’hagi extingit, per finalització del seu termini o objecte, per resolució o qualsevol altra causa legalment admesa o establerta en aquest plec.

· Tornar a l’Ajuntament, en tots el casos d’extinció contractual, les dades de caràcter personal, i també qualsevol suport o document en què consti alguna dada objecte del tractament.

· També haurà de guardar la deguda confidencialitat respecte a tota la informació obtinguda i documentació elaborada per raó de l’execució del contracte i aquesta documentació no podà ser reproduïda, cedida, difosa, publicada o utilitzada per a finalitats diferents de les establertes en aquest plec, fins i tot un cop extingit el contracte.

h) Lliurar tota la documentació necessària pel compliment del contracte en català i fer-ne ús en els elements informatius de l’obra.

i) Acreditar la contractació d’una pòlissa d'assegurança de responsabilitat civil per un import de 300.000 euros, que haurà de presentar en el Registre General d'aquest Ajuntament, simultàniament amb la formalització del contracte o amb anterioritat.

2. L'adjudicatari ha de complir, a més, les següents obligacions de tipus tècnic:

a) Dur a terme  la vigilància i el respecte de les condicions de seguretat, medi ambient i protecció de l'obra, i la resta d’obligacions en matèria de seguretat i salut en el treball, d'acord amb la legislació vigent, i aniran a càrrec seu les despeses corresponents.

b) Realitzar les preses provisionals i les tanques d'obra, i van a càrrec seu les despeses corresponents.

c) Responsabilitzar-se de què les instal·lacions d'aigua, gas i electricitat són executades per instal·ladors autoritzats. A tal fi, cal que acreditin estar en possessió dels corresponents títols expedits per l'Administració competent.

d) Col·locar, a càrrec seu, els cartells informatius de l'obra i de desviament de trànsit amb el text i característiques que li indiquin els serveis tècnics municipals.

e) Realitzar, amb independència dels assaigs i estudis geotècnics, hidràulics, etc., que puguin aportar-se al projecte, tots els estudis, assaigs i informes que siguin necessaris per a la correcta execució de les obres, que seran de la seva total responsabilitat i al seu càrrec.

f) Responsabilitzar-se de què tots els elements metàl·lics de la instal·lació que estiguin a l'abast tant dels transeünts com del personal que els hagi de manipular es connectin amb presa de terra segons la Instrucció tècnica complementària ITC-BT-018 del Reial Decret 842/2002, de 2 d’agost, pel que s’aprova el Reglament Electrotècnic de baixa tensió, i modificacions posteriors.

g) Fer-se càrrec de la redacció de tots els documents (projecte, certificació i butlletins) i tràmits necessaris per a la legalització de les instal·lacions davant els Serveis d'Indústria de la Generalitat de Catalunya, i gestionar la posada en marxa necessària. La instal·lació no es considerarà conclosa fins que els esmentats tràmits no estiguin totalment realitzats.

h) Fer una identificació dels aspectes ambientals rellevants a l'obra i una correcta gestió ambiental del seu servei, prenent les mesures necessàries per minimitzar els impactes que aquest pugui ocasionar (com ara els impactes acústics, sobre l’entorn, fer una correcta gestió dels residus i els embalatges i altres mesures que siguin adients a l'objecte del contracte) d’acord amb la legislació vigent.

3. El contractista és responsable de tots els objectes que es trobin o descobreixin durant l'execució de les obres, ha de donar immediatament compte de les troballes a la direcció de l'obra i col·locar-los sota la seva custòdia. Els materials rescatats de l'obra es consideraran propietat de l'Ajuntament i seran traslladats pel contractista al lloc que determini la Corporació.

4. Són a càrrec del contractista les despeses derivades dels anuncis de licitació i adjudicació del contracte en els diaris oficials amb un límit màxim de 120,00 euros.

5. El contractista també es farà càrrec de la instal·lació d’un rètol indicatiu de les obres segons indicacions de l’administració corresponent. 

Clàusula 18. Modificació del contracte.

Un cop perfeccionat el contracte, l’òrgan de contractació només podrà modificar el contracte:
1. Per raons d’interès públic:

Sempre i quan es justifiqui suficientment la concurrència d’alguna de les següents circumstàncies:

a) Inadequació de la prestació contractada per satisfer les necessitats que pretenen cobrir-se mitjançant el contracte a causa d’errors o omissions en la redacció del projecte o de les especificacions tècniques.

b) Inadequació del projecte o de les especificacions de la prestació per causes objectives que determinin la seva falta d’idoneïtat, consistents en circumstàncies de tipus geològic, hídric, arqueològic, mediambiental o semblants, posades de manifest després de l’adjudicació del contracte i que no fossin previsibles amb anterioritat aplicant tota la diligència requerida d’acord amb una bona pràctica professional en l’elaboració del projecte o en la redacció de les especificacions tècniques.

c) Força major o cas fortuït que fessin impossible la realització de la prestació en els termes inicialment definits.

d) Conveniència d’incorporar a la prestació avenços tècnics que la millorin notòriament, sempre que la seva disponibilitat en el mercat, d’acord amb l’estat de la tècnica, s’hagi produït després de l’adjudicació del contracte.

e) Necessitat d’ajustar la prestació a especificacions tècniques, mediambientals, urbanístiques, de seguretat o d’accessibilitat aprovades després de l’adjudicació del contracte

La modificació del contracte que s’acordi no podrà alterar les condicions essencials de la licitació i de l’adjudicació del contracte, i haurà de limitar-se a introduir les variacions estrictament indispensables per a respondre a la causa objectiva que la faci necessària i serà obligatòria per al contractista.

El procediment per aquesta modificació requerirà l’audiència al contractista i, si escau, del redactor del projecte o de les especificacions tècniques, i la seva formalització en document administratiu.

2. Per causes previstes i precises:

En aquest contracte no s’estableixen causes previstes i precises de modificació del contracte.

D’haver-se establert, les condicions, abast i límits d’aquesta/es modificació/ons i la/es que hagi proposat l’adjudicatari en la seva oferta, seran obligatòries pel contractista. El procediment per aquesta modificació requerirà l’audiència al contractista i, si escau, del redactor del projecte o de les especificacions tècniques, i la seva formalització en document administratiu.

Clàusula 19. Recepció i termini de garantia

1. Dins del termini d'un mes següent al lliurament o realització de les obres, s'estendrà acta de recepció formal i positiva si es troben en estat de ser rebudes i a satisfacció de l'Ajuntament.  Igualment, a partir de la recepció, començarà a córrer el termini de garantia, que és de DOS ANYS.

Durant aquest termini, el contractista està obligat a responsabilitzar-se al seu càrrec de la conservació i manteniment de les obres, sota les instruccions del director facultatiu.

2. El director facultatiu de l’obra redactarà un informe sobre l’estat de les obres dins el termini dels quinze dies naturals anteriors a la finalització del termini de garantia.

3. Es procedirà a la cancel·lació o devolució de la garantia definitiva quan s’aprovi la liquidació del contracte, si no resulten responsabilitats que s’hagin d’exigir al contractista, i hagi transcorregut el termini de garantia. 

Clàusula 20. Subcontractació

1. L’adjudicatari pot concertar amb altri la realització del contracte i amb el compliment dels requisits establerts a l’article 227 del TRLCSP i la Llei 32/2006, de 18 d’octubre, reguladora de la subcontractació en el sector de la construcció, fins a un percentatge que no pot excedir el 60% de l’import de l’adjudicació.

2. L’adjudicatari ha de comunicar a l’Ajuntament de Pradell de la Teixeta de forma fefaent i per escrit el subcontracte que vol realitzar, amb indicació de les parts que ha d’executar el subcontractista, tot i que l’adjudicatari mantingui la responsabilitat total de l’execució del contracte davant la Corporació.

Clàusula 21. Cessió del contracte

En el present contracte resta prohibida la cessió.

Clàusula 22. Demora en les prestacions

1. El contractista està obligat a complir el contracte dins el termini total fixat per a la seva realització.

2. La constitució en mora del contractista no necessitarà intimació prèvia per part de l’Administració.

3. Quan el contractista, per causes a ell imputables, hagués incorregut en demora respecte al compliment del termini total, l'Administració podrà optar per la resolució del contracte o per la imposició de les penalitzacions diàries en la proporció de 0,20 euros per cada 1.000 euros del preu del contracte (IVA exclòs).

4. En la tramitació de l’expedient es donarà audiència al contractista perquè pugui formular al·legacions en el termini de cinc dies hàbils i l’òrgan de contractació resoldrà, prèvia emissió dels informes pertinents.

5. Cada vegada que les penalitzacions per demora respecte al compliment del termini total arribin a un múltiple del 5 per 100 del preu del contracte, l’òrgan de contractació podrà resoldre el contracte o acordar-ne la continuïtat amb imposició de noves penalitzacions.

6. El contractista podrà procedir a la suspensió del compliment del contracte per manca de pagament, sempre que la demora sigui superior a quatre mesos.

Clàusula 23. Responsabilitat en l’execució del contracte

El contractista resta subjecte a les responsabilitats i sancions establertes en el present Plec, i constitueixen

a) Faltes molt greus:

- L’incompliment de les obligacions contractuals essencials previstes en aquest plec.

- L’incompliment de les prescripcions sobre senyalització i seguretat de tercers en les obres públiques.

- L’incompliment molt greu de les obligacions derivades de la normativa general sobre prevenció de riscos laborals i del Reial decret 1627/1997, de 24 d’octubre, i, en especial, de les del pla de seguretat i salut en les obres.

- Les actuacions que, per acció o omissió, generen riscos greus sobre el medi ambient d’acord amb la legislació vigent.

b) Faltes greus

- L’incompliment de les prescripcions municipals sobre comunicació de les obres.

- L’incompliment, que no constitueixi falta molt greu, de les obligacions derivades de la normativa general sobre prevenció de riscos laborals i del Reial decret 1627/1997, de 24 d’octubre, i, en especial, de les del pla de seguretat i salut en les obres.

c) Faltes lleus

- L’ocupació temporal d’espais de domini públic amb material d’obra que estigui fora de l’àmbit del projecte i del Pla de seguretat i salut.

Les faltes establertes en aquest plec se subjecten, segons llur tipificació, al règim de sancions i altres responsabilitats previst al TRLCSP.

Clàusula 24. Resolució del contracte

El present contracte podrà ser resolt per, a més a més de les establertes amb caràcter general al TRLCSP, a les següents causes:

a) La demora en la comprovació del replanteig o en l’inici de les obres.

b) La no presentació del Pla de seguretat i salut en les obres dins del termini establert en aquest plec .

c) L’ incompliment de qualsevol de les condicions ambientals establertes en aquest plec i en el de prescripcions tècniques.

d) L’ incompliment de les obligacions contractuals essencials.

e) Les altres establertes legalment per al contracte d'obres.

Pradell de la Teixeta, 21 de juliol de 2016

MAR AMORÓS MAS

L’Alcaldessa

DILIGÈNCIA, per fer constar que el present document de plec de clàusules administratives del contracte d’obres per a la “Remodelació del carrer Les Eres”, ha estat aprovat en la sessió del ple ordinari municipal número 4/2016 celebrat en data 4 d’agost de 2016.

S’hi adjunta informe.

JOSEP GUILLÉN VIÑAS

Secretari-Interventor acctal.

ANNEX 1A:  MODEL DE DECLARACIÓ RESPONSABLE

Per a empreses/entitats inscrites en el Registre de licitadors de la Generalitat de Catalunya o de l’Estat

Qui sotasigna el/la senyor/a ..................................................................................., amb DNI/NIE núm.............................., en nom propi / en qualitat de representant legal de la persona física/jurídica ................................................................, amb NIF núm. ................................., amb la següent adreça de correu electrònic (@) ........................................ i als efectes de licitar en el procediment d'adjudicació de ...................................... codi de contracte ...................... (núm. expedient ..........).

DECLARA SOTA LA SEVA RESPONSABILITAT 

Que està inscrit/a en el Registre de licitadors de la Generalitat de Catalunya o de l’Estat o de qualsevol administració pública amb la que l’Ajuntament hagi establert conveni de col·laboració, que tota la documentació que hi figura manté la seva vigència i no ha estat modificada i que compleix amb els criteris de solvència econòmica, financera i tècnica requerits per a aquest contracte.

Que dóna compliment a les previsions de la normativa en matèria de prevenció de riscos laborals.

Que dóna compliment a les previsions de la normativa en matèria d’igualtat efectiva de dones i homes.

Per a empreses de més de 50 treballadors:

 Que el nombre global de treballadors de plantilla són......... i  el nombre particular de treballadors amb discapacitat .................... i el percentatge que representen aquests últims respecte la plantilla global és del ...................

O bé

 Que ha optat pel compliment de les mesures alternatives legalment previstes següents:

· ......................................

· ..................................... 

O bé

 Que l’empresa no està obligada a disposar d’un 2 per 100 de treballadors amb discapacitat o a adoptar les mesures alternatives corresponents ateses les característiques de l’empresa

Que la garantia definitiva, en cas de resultar adjudicatari, la constituirà:

·  mitjançant la modalitat de retenció del preu

O bé

·  davant la Tresoreria de l’Ajuntament (C/ Dalt, 19 de Pradell de la Teixeta C.P. 43774)

Per a empreses estrangeres i quan el contracte s'executi en territori espanyol 

Que accepta la submissió a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, puguin derivar-se del contracte, i amb renúncia, en el seu cas, al fur jurisdiccional estranger que pogués correspondre al licitador.

Si escau, altres declaracions:

Localitat, data, signatura de la persona declarant i segell de l’entitat 
ANNEX 1B: MODEL DE DECLARACIÓ RESPONSABLE

Per a empreses/entitats no inscrites en el Registre de licitadors de la Generalitat de Catalunya o de l’Estat

Qui sotasigna el/la senyor/a ..................................................................................., amb DNI/NIE núm.............................., en nom propi / en qualitat de representant legal de la persona física/jurídica ................................................................, amb NIF núm. ................................., amb la següent adreça de correu electrònic (@) ........................................ i als efectes de licitar en el procediment d'adjudicació de .................................... codi de contracte ...................... (núm. expedient .........).

DECLARA SOTA LA SEVA RESPONSABILITAT 

Que l’entitat que representa té capacitat jurídica i d’obrar suficient.

Que té capacitat suficient per representar l’empresa / entitat ......................................................................., d’acord amb:

 L’escriptura d’apoderament / de constitució / de nomenament d’administrador atorgada en data ............................. davant el notari ................................................ amb el núm.................... del seu protocol;

 L’acta de l’assemblea / junta de data ................. 

Que l’activitat que desenvolupa l’entitat i que consta com a objecte social als seus estatuts o regles fundacionals és la següent..................................................

Que no està incursa en prohibicions de contractar amb l’Administració i què està al corrent del compliment de les obligacions tributàries i amb la Seguretat Social imposades per les disposicions vigents.

Que no està donat/da de baixa de la matrícula de l’Impost d’Activitats Econòmiques (IAE) i que hi figura inscrit/a en l’epígraf/s .....................................

Que Sí / No  es troba en un supòsit d’exempció de l’IAE legalment previst.

Que dóna compliment a les previsions de la normativa en matèria de prevenció de riscos laborals.

Que dóna compliment a les previsions de la normativa en matèria d’igualtat efectiva de dones i homes.

 Que l’entitat que representa compleix amb les condicions mínimes de solvència econòmica, financera i tècnica establertes en el plec de clàusules administratives particulars per aquesta licitació i específicament:
Que disposa d’una assegurança d’indemnització per riscos professionals amb cobertura fins a ............... €

Que en els tres últims exercicis disponibles el volum global de negocis en l’àmbit d’activitats corresponent a l’objecte d’aquest contracte i que podem referenciar és de ..........................................

Que en el curs dels cinc últims anys l’empresa ha executat les obres descrites en l’annex núm. ........... (obra, lloc i data d’execució, import) i que les més importants les poden avalar mitjançant certificats de bona execució.

Per a empreses de més de 50 treballadors:

 Que el nombre global de treballadors de plantilla són......... i  el nombre particular de treballadors amb discapacitat .................... i el percentatge que representen aquests últims respecte la plantilla global és del ...................

O bé

 Que ha optat pel compliment de les mesures alternatives legalment previstes següents:

· ......................................

· ......................................

O bé

 Que l’empresa no està obligada a disposar d’un 2 per 100 de treballadors amb discapacitat o a adoptar les mesures alternatives corresponents ateses les característiques de l’empresa

Que la garantia definitiva, en cas de resultar adjudicatari, la constituirà:

·  mitjançant la modalitat de retenció del preu

O bé

·  davant la Tresoreria de l’Ajuntament (C/ Dalt, 19 de Pradell de la Teixeta . C.P. 43774)

Per a empreses estrangeres i quan el contracte s'executi en territori espanyol 

Que accepta la submissió a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, puguin derivar-se del contracte, i amb renúncia, en el seu cas, al fur jurisdiccional estranger que pogués correspondre al licitador.

Si escau, altres declaracions:

Localitat, data, signatura de la persona declarant i segell de l’entitat 
[image: image1]
� En cas d’unió temporal d’empreses (UTE): el sobre núm. 1 ha de contenir la declaració responsable de cadascuna de les empreses que hi formaran part.


� En cas d’unió temporal d’empreses (UTE): el sobre núm. 1 ha de contenir la declaració responsable de cadascuna de les empreses que hi formaran part.

